  Туспуктэм: vk.com (Василий Муклин) Майя Бывальцева 7-тӥ куарусёнэ Шаркан ёросысь Сосновка черкогуртын 600 скаллы чаклам гид усьтӥзы. Соин валче ватсаса 14 ужан интыос кылдозы. Со сярысь ёрослэн тӧроез Василий Муклин «ВКонтакте» мерлыко вотэсысь бамаз ивортӥз. Нырысь ик выль гидэ Киров улосвылысь ваем 200 скалъёсты пыртозы. 400 ветылъёсты возёслэн мукет фермаосысьтыз ваёзы. Пудоез думытэк возьыны чакламын. Скалъёсты кыскыны «Параллель» тӥрлык пуктӥзы. «Ошмес» огазеяськон сьӧд-куӵо выжыысь пудоез вордӥсь репродуктор луэ. Туннэ сюро таза пудоез 4 сюрс 700 йыр пала лыдъяське, скалъёссы 2 сюрс 100 йыр котыр. Туэ 8 толэзь ӵоже возёсын 13 сюрс тонналэсь трос йӧл кыскизы ни, кылем арысь та вакытэн ӵошатыса, 14 процентлы тросгес. Азьланяз эшшо 600 скалъёслы но пинал сюро таза пудолы гидъёс пуктыны малпало. Тодэ вайытом, азьвылгес Алнаш ёросын скал кыскись роботэн гидэз усьтӥзы. Тегъёс: пудо Шаркан Удмуртия  